Felicidad Duce

Felicitat edo Felicidad Duce Ripollés  (Bartzelona, Katalunia, 1908ko martxoaren 13a - ibídem, 2000ko otsailaren 8a) bartzelonar jostuna izan zen, metodo baten sortzailea eta erreferentea moda diseinuan. LCI Barcelona eskola sortu zuen 1928an. Emakumeen prestakuntza bultzatu zuen moda espainiarreko feminista izan zen. 

Cristobal Balenciaga eta Pedro Rodríguez jostun diseinatzaileak, garaiko handienetakoak, askotan joan ziren ikasleei laguntzera, Ducerekiko adiskidetasunari esker. Bere sorrera-urteetan, ikasle izan ziren, besteak beste, Maria Escoté eta Juan Vidal.

Biografia 
Bartzelonako Gracia auzoan jaio zen, eta hamabi urterekin joskintza ikasteko beka bat lortu zuen, eta garaiko jostun onenen lanbidea ikasi zuen. Saltzaile lan eginda, ulertu zuen herri-klaseak aurrera egiteko aberatsen moduan jantzi behar zutela. Aberatsek orduan jostun propioa zuten.

Ibilbidea 
Autodidakta eta ausarta, Gràcia auzoko bizilagunak 1928an lehen lantegi-eskola berritzailea ireki zuen, punta-puntako moda-diseinuko egoitza izaten jarraitu duena. Patronaje metodo propioa sortu zuen. María Escoté, Juan Vidal edo Dominnico (Letizia, Rosalía edo Beyoncéren diseinugileak) eskolan trebatu ziren. Mariona Puig eta Nadia Montero ere izan ziren Modako ikasleak  eta Arts of Fashion lehiaketaren 15. edizioko finalistak izan ziren.

1928an, moda-lantegiko eskola berritzailea sortu zuen Gracian, patronaje metodo propioarekin. Aitzindaria izan zen urrutiko ikastaroetan, eta irrati-saio bat ere egin zuen joskintzaz hitz eginez edo zinema-ekoizleekin lankidetzan jantziak egiteko, eta Feli sistema izeneko liburua argitaratu zuen.

Bartzelonan hil zen, 2000ko otsailaren 8an, 92 urte zituela.

Argitaratutako lanak 
 Feli sistema liburua

Sariak eta aintzatespenak 
 2003ko irailarenn 20an Goi mailako Diseinu eta Moda eskolaren sarreran plaka jarri zuten eskerrak emanez.

Erreferentziak

Kanpo estekak 

Bartzelonarrak
Emakume jostunak
Emakume enpresaburuak
Emakume diseinatzaileak
Emakume aitzindariak